**MUNICIPIUL SATU MARE**

**Aparatul de Specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Nr. 69880/10.12.2024**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

**la proiectul privind însușirea documentației cadastrale de primă înregistrare a unui imobil teren, cu destinația de drum**

 Imobilul teren care face obiectul prezentului Proiect de Hotărâre, este situat în intravilanul municipiului Satu Mare, în zona centrului comercial Rachel, alăturat străzii Aurel Vlaicu, în natură reprezentând un drum de exploatare cu statut de strada.

 Având în vedere planul de dezvoltare locală și pentru a se crea cadrul juridic legal în vederea realizării unor investiții, se impune notarea în cartea funciară a străzilor.

 În sensul celor de mai sus, este necesară însușirea documentației cadastrale de primă înregistrare a imobilului teren, situat în Municipiul Satu Mare, întocmită de Ing. Dărăban Tudor-Radu, după cum urmează:

* Nr. proiect 1086/2024 –Drum în intravilan cu suprafața de 1371 mp - IDR;

 Imobilul teren mai sus menționat nu are carte funciară deschisă fiind trecut doar în registrul parcelar, astfel că va primi număr cadastral nou și va fi înscris definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

 Față de cele expuse mai sus și ținând cont de prevederile art. 129 alin. (2) lit. c) din O.U.G. nr.57/2019 privind Codul administrativ, cu modificările și completările ulterioare, potrivit căruia Consiliul Local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

 **Șef serviciu Director executiv**

 **Faur Mihaela Ghiarfaș Adelin-Cristian**

 **Consilier**

 **Văscan Adrian**

Munich Diana/2 ex